Tarybos sprendimas
1989 m. spalio 30 d.
iš dalies keičiantis teisinius Sprendimų 87/593/EEB, 87/594/EEB ir 87/595/EEB pagrindus
(89/579/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi, remiantis paskutiniu Teisingumo Teismo nutarimu, akivaizdu, kad Sutarties 113 straipsnio kompetencija yra labai plati; kadangi Sprendimai 87/593/EEB [1] ir 87/594/EEB [2], Bendrijos vardu priimantys Tarptautinės muitinės procedūrų supaprastinimo ir suderinimo konvencijos E.5 priedą ir F.3 priedą, taip pat 1987 m. lapkričio 30 d. Tarybos sprendimas 87/595/EEB, Bendrijos vardu priimantis 1984 m. gegužės 22 d. Muitinių bendradarbiavimo tarybos rekomendaciją dėl kodų, skirtų duomenų elementams žymėti, naudojimo ir keturis jos priedus [3], turėtų būti patvirtinti atsižvelgiant į Teismo nutarimą, kadangi Taryba buvo patvirtinusi kitus tų trijų sprendimų teisinius pagrindus;
kadangi Sprendimai 87/593/EEB, 87/594/EEB ir 87/595/EEB turėtų būti patvirtinti remiantis vieninteliu 113 straipsnio teisiniu pagrindu; kadangi todėl 113 straipsnis turėtų būti įterptas kaip teisinis Sprendimo 87/593/EEB pagrindas; kadangi 28 ir 235 straipsniai kaip teisinis tų trijų sprendimų pagrindas turėtų būti panaikinti; kadangi 43 straipsnis kaip teisinis Sprendimų 87/593/EEB ir 87/594/EEB pagrindas turėtų būti panaikintas,
NUSPRENDĖ:
1 straipsnis
Šiuo dokumentu pirmoji Sprendimų 87/593/EEB, 87/594/EEB ir 87/595/EEB citata pakeičiama taip:
.
2 straipsnis
Šis sprendimas įsigalioja jo paskelbimo Europos Bendrijų oficialiajame leidinyje dieną.
Sprendimas taikomas nuo 1987 m. lapkričio 30 d.
Priimta Briuselyje, 1989 m. spalio 30 d.